Deon Meiring skop die jaar af deur die musiekvideo vir sy nuutste enkelsnit, “Grensbewoner” vry te stel. “Grensbewoner” is ook die titelsnit van Deon se nuutste EP wat in Oktober 2020 vrygestel is en waarvan die musiek ook te hoor is in die kykNET reeks, ‘Kompleks’.
“Aanhangers kan uitkyk vir al die subtiele visuele leidrade wat die twee afsonderlike heelalle met mekaar verbind in die reeks. Baie van die skote vir die reeks is fyn beplan om terug te verwys na mekaar en daar is heelwat daarvan in die video. Ek is ook veral opgewonde dat mens ‘n hele klomp van die briljante akteurs in ‘Kompleks’ daarin te sien kry.”